Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση που πρόκειται να λάβει η Κοινότητα στο πλαίσιο του συμβουλίου σύνδεσης που συστάθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Πολωνίας, αφετέρου, η οποία τέθηκε σε ισχύ την 1η Φεβρουαρίου 1994, όσον αφορά την παράταση ισχύος του συστήματος διπλού ελέγχου για το χρονικό διάστημα από την ημερομηνία έναρξης ισχύος της απόφασης του συμβουλίου σύνδεσης έως την ημερομηνία προσχώρησης της Πολωνίας στην Ευρωπαϊκή Ένωση, για την εξαγωγή ορισμένων προϊόντων χάλυβα από την Πολωνία στην Κοινότητα

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στόχος του συστήματος διπλού ελέγχου είναι να βελτιωθεί η διαφάνεια και να αποφευχθούν πιθανές εκτροπές του εμπορίου. Το σύστημα αυτό βασίζεται στη διάταξη της ευρωπαϊκής συμφωνίας ΕΚ-Πολωνίας [1] που παρέχει τη δυνατότητα σε κάθε συμβαλλόμενο μέρος να θεσπίσει διοικητική διαδικασία με σκοπό την ταχεία ενημέρωση σχετικά με τις τάσεις της ροής των εμπορικών συναλλαγών. Τα συμβαλλόμενα μέρη συμφώνησαν το 1999 να καθιερώσουν τέτοιο σύστημα για ορισμένα προϊόντα χάλυβα με την απόφαση 2/99 [2] του συμβουλίου σύνδεσης. Με την απόφαση 1/2000 [3] του συμβουλίου σύνδεσης η ισχύς του εν λόγω συστήματος παρατάθηκε, για το χρονικό διάστημα από 1ης Ιανουαρίου έως 31 Δεκεμβρίου 2000. Με την απόφαση 1/2001 [4] του συμβουλίου σύνδεσης η ισχύς του εν λόγω συστήματος παρατάθηκε, για το χρονικό διάστημα από 1ης Ιανουαρίου έως 31 Δεκεμβρίου 2001. Με την απόφαση 2/2002 [5] του συμβουλίου σύνδεσης η ισχύς του εν λόγω συστήματος παρατάθηκε, για το χρονικό διάστημα από 1ης Ιανουαρίου έως 31 Δεκεμβρίου 2002. Με τον κανονισμό (ΕΚ) 1093/99 [6] του Συμβουλίου, που παρατάθηκε με τον κανονισμό (ΕΚ) 541/2000 [7], 335/2001 [8], και N° 570/2002 [9] θεσπίστηκε η αντίστοιχη κοινοτική νομοθεσία εφαρμογής.

[1] ΕΕ L 348, 31.12.1993, σ. 2.

[2] ΕΕ L 133, 28.5.1999, σ. 44.

[3] ΕΕ L 67, 15.3.2000, σ. 34.

[4] ΕΕ L 49, 20.2.2001, σ. 9.

[5] ΕΕ L 87, 4.4.2002, σ. 52.

[6] ΕΕ L 133, 28.5.1999, σ. 6.

[7] ΕΕ L 67, 15.3.2000, σ. 1.

[8] ΕΕ L 49, 20.2.2001, σ. 1.

[9] ΕΕ L 87, 4.4.2002, σ. 1.

Κατά τη συνάντησή της στις 22 Οκτωβρίου 2002, η ομάδα επαφών συμφώνησε να συστήσει στο συμβούλιο σύνδεσης να παρατείνει την ισχύ του συστήματος διπλού ελέγχου για το χρονικό διάστημα από την ημερομηνία έναρξης ισχύος της απόφασης του συμβουλίου σύνδεσης έως την ημερομηνία προσχώρησης της Πολωνίας στην Ευρωπαϊκή Ένωση.

Επομένως, η συνημμένη πρόταση αποσκοπεί στην παράταση ισχύος της απόφασης αριθ. 2/99 του συμβουλίου σύνδεσης, για το χρονικό διάστημα από την ημερομηνία έναρξης ισχύος της απόφασης του συμβουλίου σύνδεσης έως την ημερομηνία προσχώρησης της Πολωνίας στην Ευρωπαϊκή Ένωση.

2002/0283 (ACC)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση που πρόκειται να λάβει η Κοινότητα στο πλαίσιο του συμβουλίου σύνδεσης που συστάθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Πολωνίας, αφετέρου, η οποία τέθηκε σε ισχύ την 1η Φεβρουαρίου 1994, όσον αφορά την παράταση ισχύος του συστήματος διπλού ελέγχου για το χρονικό διάστημα από την ημερομηνία έναρξης ισχύος της απόφασης του συμβουλίου σύνδεσης έως την ημερομηνία προσχώρησης της Πολωνίας στην Ευρωπαϊκή Ένωση, για την εξαγωγή ορισμένων προϊόντων χάλυβα από την Πολωνία στην Κοινότητα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ειδικότερα το άρθρο 133,

Την πρόταση της Επιτροπής,

την απόφαση του Συμβουλίου και της Επιτροπής, της 13ης Δεκεμβρίου 1993, σχετικά με τη σύναψη της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Πολωνίας, αφετέρου και, ιδίως, το άρθρο 2 παράγραφος 1,

Εκτιμώντας τα εξής :

(1) Η ομάδα επαφών που αναφέρεται στο άρθρο 10 του Πρωτοκόλλου 2 της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Πολωνίας, αφετέρου, η οποία τέθηκε σε ισχύ την 1η Φεβρουαρίου 1994 [10], συνήλθε στις 22 Οκτωβρίου 2002 για να συζητήσει τις τάσεις στις εισαγωγές από την Πολωνία στην Κοινότητα ορισμένων προϊόντων χάλυβα και αναγνώρισε την ανάγκη να εξευρεθούν οι κατάλληλες λύσεις στο πλαίσιο του άρθρου 33 παράγραφος 1 της συμφωνίας, προκειμένου να διασφαλιστεί ότι δεν θα τεθεί σε κίνδυνο η επίτευξη των στόχων της συμφωνίας.

[10] ΕΕ L 348, 31.12.1993, σ. 1.

(2) Ως εκ τούτου, η ομάδα επαφών συμφώνησε να συστήσει στο συμβούλιο σύνδεσης, που συγκροτήθηκε με βάση το άρθρο 102 της συμφωνίας, να παραταθεί για το χρονικό διάστημα από την ημερομηνία έναρξης ισχύος της απόφασης του συμβουλίου σύνδεσης έως την ημέρα προσχώρησης της Πολωνίας στην Ευρωπαϊκή Ένωση η ισχύς του συστήματος διπλού ελέγχου που θεσπίστηκε το 1999 με την απόφαση 2/99 [11]

[11] ΕΕ L 133, 28.5.1999, σ. 44.

(3) Τα μέρη επιθυμούν να προωθήσουν την ορθή και ισόρροπη ανάπτυξη του εμπορίου χάλυβα μεταξύ της Κοινότητας και της Πολωνίας.

(4) Το συμβούλιο σύνδεσης, αφού έλαβε όλες τις σχετικές πληροφορίες, αποφάσισε ότι η αποδεκτή για τα δύο μέρη λύση που διαταράσσει το λιγότερο δυνατόν τη λειτουργία της συμφωνίας είναι η παράταση ισχύος του συστήματος διπλού ελέγχου, χωρίς ποσοτικά όρια, των εισαγωγών στην Κοινότητα ορισμένων προϊόντων χάλυβα για το χρονικό διάστημα από την έναρξη ισχύος της απόφασης του συμβουλίου σύνδεσης έως την ημερομηνία προσχώρησης της Πολωνίας στην Ευρωπαϊκή Ένωση,

ΑΠΟΦΑΣΙΖΕΙ:

Η θέση που θα λάβει η Κοινότητα στο πλαίσιο του συμβουλίου σύνδεσης, το οποίο συστάθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Πολωνίας, αφετέρου, όσον αφορά τις εξαγωγές ορισμένων προϊόντων χάλυβα από την Πολωνία στις Ευρωπαϊκές Κοινότητες και, ειδικότερα, την παράταση ισχύος του συστήματος διπλού ελέγχου, βασίζεται στο σχέδιο απόφασης του συμβουλίου σύνδεσης που επισυνάπτεται στην παρούσα απόφαση.

Βρυξέλλες,

Για το Συμβούλιο

Ο Πρόεδρος

ΑΠΟΦΑΣΗ ..../2002 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-ΠΟΛΩΝΙΑΣ

της [...] 2002 σχετικά με την παράταση ισχύος του συστήματος διπλού ελέγχου που καθιερώθηκε βάσει της απόφασης αριθ. 2/99 του συμβουλίου σύνδεσης, για το χρονικό διάστημα από την ημερομηνία έναρξης ισχύος της παρούσας απόφασης έως την ημερομηνία προσχώρησης της Πολωνίας στην Ευρωπαϊκή Ένωση (2002/...../ΕΚ)

ΤΟ ΣΥΜΒΟΥΛΙΟ ΣΥΝΔΕΣΗΣ

Εκτιμώντας τα εξής :

(1) Η ομάδα επαφών που αναφέρεται στο άρθρο 10 του Πρωτοκόλλου 2 της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους αφενός και της Πολωνίας αφετέρου, η οποία τέθηκε σε ισχύ την 1η Φεβρουαρίου 1994 [12], συνήλθε στις 22 Οκτωβρίου 2002 και συμφώνησε να συστήσει στο συμβούλιο σύνδεσης, που συγκροτήθηκε στο πλαίσιο του άρθρου 102 της συμφωνίας, να παρατείνει για το χρονικό διάστημα από την ημερομηνία έναρξης ισχύος της παρούσας απόφασης έως την ημερομηνία προσχώρησης της Πολωνίας στην Ευρωπαϊκή Ένωση την ισχύ του συστήματος διπλού ελέγχου, το οποίο θεσπίστηκε το 1999 με την απόφαση 2/99 του συμβουλίου σύνδεσης.

[12] EE L 348, 31.12.1996, σ. 2.

(2) Το συμβούλιο σύνδεσης, αφού συγκέντρωσε όλες τις σχετικές πληροφορίες, συμφώνησε με την ως άνω σύσταση,

ΑΠΟΦΑΣΙΖΕΙ :

Άρθρο 1

Το σύστημα διπλού ελέγχου που καθιερώθηκε βάσει της απόφασης αριθ. 2/99 του συμβουλίου σύνδεσης, θα εξακολουθήσει να ισχύει για το χρονικό διάστημα από την ημερομηνία έναρξης ισχύος της παρούσας απόφασης έως την ημερομηνία προσχώρησης της Πολωνίας στην Ευρωπαϊκή Ένωση. Στο προοίμιο και στο άρθρο 1 παράγραφοι 1 και 3 της απόφασης, οι αναφορές στην περίοδο «από 1ης Ιανουαρίου έως 31η Δεκεμβρίου 2002» αντικαθίστανται από τις αναφορές στην περίοδο «από την ημερομηνία έναρξης ισχύος της απόφασης του συμβουλίου σύνδεσης έως την ημερομηνία προσχώρησης της Πολωνίας στην Ευρωπαϊκή Ένωση».

Άρθρο 2

Τα προϊόντα που αποστέλλονται στην ΕΚ από την 1η Ιανουαρίου 2003 έως την ημερομηνία έναρξης ισχύος της παρούσας απόφασης εξαιρούνται από το πεδίο εφαρμογής της παρούσας απόφασης.

Άρθρο 3

Ο παρών κανονισμός αρχίζει να ισχύει την 10η ημέρα ύστερα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Βρυξέλλες,

Για το συμβούλιο σύνδεσης

Ο Πρόεδρος